Cloud Atlas (ταινία)

Cloud Atlas είναι Αμερικάνο-Γερμανική επική δραματική περιπέτεια επιστημονικής φαντασίας, παραγωγής 2012. Τη σκηνοθεσία και το σενάριο είναι των Τομ Τίκβερ, Λίλι και Λάνα Γουατσόφσκι. Η ταινία αποτελεί κινηματογραφική προσαρμογή του ομότιτλου μυθιστορήματος του Ντέβιντ Μίτσελ που κυκλοφόρησε το 2004. Το καστ της ταινίας περιλαμβάνει μεγάλο αριθμό ηθοποιών, μεταξύ των οποίων τους Τομ Χανκς, Χάλι Μπέρι, Τζιμ Μπρόντμπεντ, Χιούγκο Γουίβινγκ, Τζιμ Στέρτζες, Μπεν Γουίσοου, Τζέμις Ντ' Άρσι, Σούζαν Σαράντον και Χιου Γκραντ, για να καλύψει τις πολλαπλές ιστορίες της. Η ταινία είναι μια εξερεύνηση του πώς οι ενέργειες μεμονομένων ανθρώπων επηρεάζουν ο ένας τον άλλον στο παρελθόν, στο παρόν και στο μέλλον.

Η παραγωγή ξεκίνησε το Σεπτέμβριο του 2011 στη Γερμανία, με προϋπολογισμό ύψους 100 εκατομμυρίων δολαρίων. Μέρος του προϋπολογισμού προήλθε από τη Warner, αλλά τα περισσότερα χρήματα δόθηκαν από ανεξάρτητες πηγές, κάνοντας το Cloud Atlas μια από τις ακριβότερες ανεξάρτητες ταινίες όλων των εποχών.

Η πρεμιέρα της ταινίας πραγματοποιήθηκε στις 9 Σεπτεμβρίου 2012 στο Διεθνές Φεστιβάλ Κινηματογράφου του Τορόντο, όπου έλαβε δεκάλεπτο χειροκρότημα από το κοινό. Κυκλοφόρησε στους κινηματογράφους στις 26 Οκτωβρίου 2012.

Ηθοποιοί και Χαρακτήρες
 Τομ Χανκς στους ρόλους των Δόκτωρ Χένρι Γκους/Ισαάκ Σακς/Ντέρμοτ Χόγκινς/Ζάκρι Μπέιλι
 Χάλι Μπέρι στους ρόλους των Ν'Φέρα/Τζοκάστα Άιρς/Λουίζα Ρέι/Όβιντ/Μέρονιμ
 Τζιμ Μπρόντμπεντ στους ρόλους των Βίβιαν Άιρς/Τίμοθι Κάβεντις/Πρέσιεντ
 Χιούγκο Γουίβινγκ στους ρόλους των Χάσκελ Μουρ/Ταντέους Κέσελρινγκ/Μπιλ Σμόουκ/Νοσοκόμου Νόακς/Μέφι/Τζόρτζι
 Τζιμ Στέρτζες στους ρόλους των Άνταμ Έιγουινγκ/Λόιντ Χουκς/Χάε-Τζου Τσανγκ/Άταμ Μπέιλι
 Ντούνα Μπα στους ρόλους των Τίλντα Έιγουινγκ/Σόνμι-451
 Μπεν Γουίσοου στους ρόλους των Ρόμπερτ Φρόμπισερ/Τζορτζέτ Νόακς
 Τζέμις Ντ' Άρσι στους ρόλους των Ρούφους Σίξμιθ/Νοσοκόμου Τζέιμς/Άρκιβιστ/Σλούσα
 Τζου Ζου στους ρόλους των Γιούνα-939/Ρόουζ Μπέιλι
 Κιθ Ντέιβιντ στους ρόλους των Κουπάκα/Τζο Νέιπιερ/Αν-κόρ Άπις/Πρέσιεντ
 Ντέιβιντ Γιάσι στους ρόλους των Αουτούα/Λέστερ Ρέι
 Σούζαν Σαράντον στους ρόλους των Μαντάμ Χόροξ/Ούρσουλα/'Αμπες
 Χιου Γκραντ στους ρόλους των Αιδεσιμώτατου Χόροξ/Αλμπέρτο Γκριμάλντι/Σιρ Ρι/Καννίβαλου

Ανάπτυξη
Η ταινία βασίζεται στο μυθιστόρημα Cloud Atlas του Ντέιβιντ Μίτσελ. Ο σκηνοθέτης Τομ Τίκβερ αποκάλυψε τον Ιανουάριο του 2009 την πρόθεσή του να μεταφέρει το μυθιστόρημα στον κινηματογράφο και είπε ότι έγραφε μαζί με τις Αδερφές Γουατσόφσκι το σενάριο. Μέχρι τον Ιούνιο του 2010, ο Τίκβερ είχε ζητήσει από τους Νάταλι Πόρτμαν, Τομ Χανκς, Χάλι Μπέρι, Τζέιμς ΜακΑβόι και Ίαν ΜακΚέλεν να πρωταγωνιστήσουν στο πρότζεκτ. Τον Απρίλιο του 2011, οι Γουατσόφσκι συμφώνησαν να συνσκηνοθετήσουν μαζί με τον Τίκβερ την ταινία. Τον Μάιο που ακολούθησε, με τους Χανκς και Μπέρι να έχουν επιβεβαιωθεί, οι Χιούγκο Γουίβινγκ, Μπεν Γουίσοου, Σούζαν Σαράντον και Τζιμ Μπρόουντμπεντ συμφώνησαν να συμμετάσχουν. Ο Χιου Γκραντ έλαβε μέρος στο πρότζεκτ λίγες μέρες πριν αρχίσουν τα γυρίσματα.

Box office
Με προϋπολογισμό 100.000.000 δολάρια, το Cloud Atlas έκανε άνοιγμα στη 2η θέση με 9,6 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 27,1 εκατομμύρια δολάρια ενώ στον υπόλοιπο κόσμο συγκέντρωσε 103,3 εκατομμύρια δολάρια. Παγκοσμίως απέφερε 130,4 εκατομμύρια δολάρια.

Βραβεία & Υποψηφιότητες

Παραπομπές

Εξωτερικοί σύνδεσμοι 

 Επίσημη ιστοσελίδα
 Cloud Atlas στο IMDb

Αμερικανικές ταινίες
Γερμανικές ταινίες
Ταινίες του 2012
Ταινίες παραγωγής Warner Bros.
Αμερικανικές ταινίες επιστημονικής φαντασίας
Αμερικανικές επικές ταινίες
Ταινίες σε σκηνοθεσία Τομ Τίκβερ
Αμερικανικές ταινίες μυστηρίου
Ταινίες βασισμένες σε βρετανικά μυθιστορήματα
Γερμανικές ταινίες επιστημονικής φαντασίας
Γερμανικές ταινίες μυστηρίου